શીર્ષક: ગુજરાતમાં કોરોનાના ઉછાળાને જોતાં ચાર મહાનગરોમાં રાત્રી કર્ફ્યુ ક્યાં સુધી લંબાવાયો?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ રાત્રિ કરફ્યુને વધુ પંદર દિવસ માટે 15મી એપ્રિલ સુધી લંબાવી દેવામાં આવ્યો છે. અગાઉ આ નિષેધાત્મક આદેશોની મુદ્દત 31 માર્ચે પૂર્ણ થતી હતી. 

મંગળવારે ગૃહવિભાગના અધિક સચિવ (કાયદો અને વ્યવસ્થા) નિખિલ ભટ્ટે આ સંદર્ભનો પત્ર ચારેય શહેરોના પોલીસ કમિશનર તથા જિલ્લા મૅજિસ્ટ્રેટને મોકલી આપ્યો હતો.

ગૃહવિભાગના અધિક મુખ્ય સચિવ પંકજકુમારના કહેવા પ્રમાણે, કોરોના સંક્રમણના વ્યાપને ધ્યાનમાં લેતાં રાજ્ય સરકારે કેન્દ્ર સરકારની કોરોના કોવિડ-19 સંક્રમણ નિયંત્રણ માર્ગદર્શિકા આગામી ૩૦ એપ્રિલ સુધી યથાવત્ રાખવાનો નિર્ણય કર્યો છે

ઉલ્લેખનીય છે કે ભાવનગર, જામનગર, જૂનાગઢ અને ગાંધીનગરને પણ મહાનગરપાલિકાનો દરજ્જો મળેલો છે. 

જેમાંથી ગાંધીનગરમાં મ્યુનિસિપલ કૉર્પોરેશનની ચૂંટણી ચાલી રહી છે. પહેલી એપ્રિલે ઉમેદવારીપત્રક ભરવાનો છેલ્લો દિવસ છે અને મતદાનને આડે ત્રણ અઠવાડિયાંનો સમય રહ્યો છે. 18મી એપ્રિલે મતદાન યોજાશે તથા 20મી એપ્રિલે મતગણતરી યોજાશે.

આ દરમિયાન ગુજરાતમાં છેલ્લા 24 કલાકમાં કોરોના વાઇરસના સંક્રમણના 2220 નવા કેસ નોંધાયા છે, જ્યારે 1988 દરદીઓને રજા આપવામાં આવી છે. 

રાજ્યમાં અત્યારસુધી કુલ બે લાખ 88 હજાર 565 લોકોએ કોરોનાને માત આપી છે. રાજ્યમાં સાજા થવાનો દર 94.51 ટકાનો રહેવા પામ્યો છે. 

મંગળવારની સ્થિતિ પ્રમાણે, રાજ્યમાં 12 હજાર 263 દરદીઓ કોરોનાની સારવાર હેઠળ છે, જેમાંથી 147ને વૅન્ટિલેટર ઉપર રાખવામાં આવ્યા છે. 

વધુ 10 મૃત્યુ (અમદાવાદ પાંચ, સુરત ચાર અને વડોદરા એક)ને કારણે રાજ્યમાં કોરોનાને કારણે કુલ મૃત્યુ આંક 4510 ઉપર પહોંચી ગયો છે. 

રાજ્યમાં 2220 નવા કેસ નોંધાયા છે, જે મોટાભાગે મ્યુનિસિપલ કૉર્પોરેશન હદવિસ્તારના છે. 

રાજ્યમાં લગભગ 47 લાખ 45 હજાર 500 દરદીઓને વૅક્સિનનો પહેલો તથા છ લાખ 43 હજાર 855 વ્યક્તિઓને બીજો ડોઝ પણ અપાઈ ચૂક્યો છે.

અમદાવાદમાં છ લાખની કોરોના રેપિડ એન્ટિજન કિટની ચોરી 

ગુજરાતમાં કોરોના વાઇરસના કેસોમાં વધારો થઈ રહ્યો છે.

અમદાવાદના ઘાટલોડિયાસ્થિત અર્બન હેલ્થ સેન્ટરમાંથી રેપિડ એન્ટિજન કિટસ્ની ચોરી કરવાના આરોપસર પોલીસે 21 વર્ષના યુવકની ધરપકડ કરી છે. આરોપી યુવાન એમબીબીએસમાં અભ્યાસ કરી રહ્યો છે.

અમદાવાદ મિરરના અહેવાલ અનુસાર અહેવાલ અનુસાર અર્બન હેલ્થ સેન્ટરમાં કામ કરતા ડૉ. પવન પટેલે ફરિયાદ કરી હતી કે બુધવારે એક અજાણી વ્યક્તિ અર્બન હેલ્થ સેન્ટરમાં પ્રવેશ કર્યો હતો અને રૂમ નંબર 9ની અંદર રાખવામાં આવેલ રેપિડ એન્ટિજન કિટના 16...